CELEX: 32011R1126
Language: lv
Date: 2011-11-07 00:00:00
Title: Komisijas Īstenošanas regula (ES) Nr. 1126/2011 ( 2011. gada 7. novembris ), ar ko groza Regulas (EK) Nr. 1120/2009 III pielikumu attiecībā uz Padomes Regulā (EK) Nr. 73/2009 paredzētā īpašā atbalsta finansējuma summām

8.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 289/24
            
         KOMISIJAS ĪSTENOŠANAS REGULA (ES) Nr. 1126/2011
   (2011. gada 7. novembris),
   ar ko groza Regulas (EK) Nr. 1120/2009 III pielikumu attiecībā uz Padomes Regulā (EK) Nr. 73/2009 paredzētā īpašā atbalsta finansējuma summām
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 19. janvāra Regulu (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (1), un jo īpaši tās 69. panta 7. punkta ceturto daļu,
   tā kā:
   
               (1)
            
            
               Saskaņā ar 49. panta 2. punktu Komisijas 2009. gada 29. oktobra Regulā (EK) Nr. 1120/2009, ar ko nosaka sīki izstrādātus noteikumus par to, kā īstenot vienotā maksājuma shēmu, kura paredzēta III sadaļā Padomes Regulā (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem (2), dalībvalstis no 2010. gada līdz katra attiecīgā kalendārā gada 1. augustam var lūgt Regulas (EK) Nr. 73/2009 69. panta 6. punkta a) apakšpunktā minētās summas pārskatīšanu, ja par pirmo attiecīgo finanšu gadu iegūtā summa Regulas (EK) Nr. 73/2009 69. panta 7. punkta pirmajā daļā norādīto aprēķinu rezultātā vairāk nekā par 20 % atšķiras no Regulas (EK) Nr. 1120/2009 III pielikumā noteiktās summas.
            
         
               (2)
            
            
               Dānija, Somija un Slovēnija iesniedza Komisijai pieprasījumu, lai, sākot no 2012. gada, tiktu pārskatītas Regulas (EK) Nr. 73/2009 69. panta 6. punkta a) apakšpunktā minētās summas.
            
         
               (3)
            
            
               Pēc Dānijas, Somijas un Slovēnijas iesniegtajiem pieprasījumiem Komisija veica vajadzīgo aprēķinu, lai pārbaudītu, vai 2010. finanšu gadā summas atšķirība ir bijusi lielāka par Regulas (EK) Nr. 1120/2009 49. panta 2. punktā noteiktajiem 20 %. Regulas (EK) Nr. 73/2009 69. panta 7. punkta a) apakšpunkta piemērošanai Komisija, nosakot Regulas (EK) Nr. 73/2009 IV pielikumā norādītos neto maksimālos apjomus, izmantoja Dānijai, Somijai un Slovēnijai aplēsto modulācijas vidējo likmi.
            
         
               (4)
            
            
               Saskaņā ar šo aprēķinu Dānijas, Somijas un Slovēnijas gadījumā summa, kas iegūta, piemērojot Regulas (EK) Nr. 73/2009 69. panta 7. punkta pirmajā daļā noteikto aprēķina metodi, 2010. finanšu gadam attiecīgi par 47 %, 29 % un 47 % atšķiras no Regulas (EK) Nr. 1120/2009 III pielikumā noteiktās summas.
            
         
               (5)
            
            
               Tāpēc summa, kas Regulas (EK) Nr. 1120/2009 III pielikumā noteikta Dānijai, Somijai un Slovēnijai, būtu jāpārskata. Šādi pārskatītās summas saskaņā ar Regulas (EK) Nr. 1120/2009 49. panta 2. punkta otro daļu būtu jāpiemēro no 2012. kalendārā gada.
            
         
               (6)
            
            
               Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1120/2009 III pielikumu groza šādi:
   
               a)
            
            
               ierakstu, kas attiecas uz Dāniju, aizstāj ar šādu:
               
                           “Dānija
                        
                        
                           23,25”
                        
                     
         
               b)
            
            
               ierakstu, kas attiecas uz Somiju, aizstāj ar šādu:
               
                           “Somija
                        
                        
                           6,19”
                        
                     
         
               c)
            
            
               ierakstu, kas attiecas uz Slovēniju, aizstāj ar šādu:
               
                           “Slovēnija
                        
                        
                           3,52”
                        
                     
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 7. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 130, 31.1.2009., 16. lpp.
   
      (2)  OV L 316, 2.12.2009., 1. lpp.